Al sterker tekens van nuwe Russiese belang in SA kernkrag | Maroela Media
Ingeligtes was baie verbaas toe die minister van energie, Gwede Mantashe, vroeër vanjaar onverwags aangekondig het dat kernkrag van 2 500 megawatt teen 2030 by die huidige kragnetwerk gevoeg sou word.
Daar was twee redes vir die algemene verbasing. Eerstens is die aanvanklike kapitaalbelegging in nuwe kernkragsentrales enorm, en Suid-Afrika het nie nou kontant om rond te gooi nie.
Tweedens is daar 'n uitspraak in die Earthlife Africa-hofsaak in 2017 deur die huidige adjunk regterpresident van Wes-Kaapland, regter Patricia Goliath, wat baie streng vereistes en beperkings stel vir 'n kernkragbelegging om wettig hanteer te kan plaasvind.
Die hofsaak het juis gewortel in pogings van die destydse Zuma-regime om ongesiens 'n ooreenkoms wat Suid-Afrika miljarde uit die sak sou jaag, aan te gaan met die Russiese kernagentskap Rossatom. Die hofuitspraak het dit verhoed.
In Mantashe se aankondiging oor die voorgenome kernkrag was daar egter geen verwysing na die voorwaardes van die Earthlife Africa-uitspraak nie, so asof die regering nie daarvan kennis geneem het nie, of hulle alternatiewelik gewoon nie daaraan steur nie.
Nou het dit danksy ondersoekende joernalistiek deur Daily Maverick aan die lig gekom dat 'n Russiese maatskappy 'n uitnodiging aan verskeie leidende Suid-Afrikaanse openbare skakelingsagentskappe gestuur het om te tender vir 'n kontrak vir Russiese kernkrag-rolspelers om met die Suid-Afrikaanse media te skakel met die oog daarop om die Russiese kernkragprodukte aan die Suid-Afrikaanse publiek bekend te stel.
Die tender sluit onder meer gratis besoeke vir Suid-Afrikaanse joernaliste aan Rusland in, en is nog nie toegeken nie.
Prokureur wat kliënte uit miljoene bedrieg moet opdok
Die land is nog nie genoeg opgefoeter nie….
Die domste van die ANC sal ons in chaos laat beland so lank hulle kan korrup wees, dis tyd dat mense met verstand aan bewind kom.
Soos wat China al omtrent 60 % van Afrika ge-herkolonialiseer het, is die Russe nog steed 'n faktor om in gedagte te hou. Afrika kan nie sonder die hulp van die buiteland bestaan nie. Dit weet die kommunistiese wêrel al te goed en sal alles doen om hulle aandeel in die koek te kry en te vergroot. Die Weste is al so besmet met Sosialisme dat hulle nie belangstel nie. Dit pas ook so netjies in die kraal van die ANC, Rusland is hulle hoof pedagoog en afrigter van die ANC/EFF. Boesem kamerade wat vir al hulle struggel ondersteuning vergoed… Lees meer »
Dit is nie soeseer oor die kern kragstasie's maar wie kry die tenders, en die lekker geld. Ek is spierwit en dra nie 'n ANC lidmaat kaart, en is nie 'n minister nie, soe ek sal maar weer droebek sit! Ons is al klaar in die skuld vir die volgende 1000 jaar maar die dommes sal kragstasie's bou. Wat se toekoms het ons kinders, hulle kinders en hulle kinders ens in die land onder die ANC? Koste van 'n kernkrag stasie : The total "price" was calculated at R650 billion. So the R650bn would steadily unfold over a decade. Nuclear… Lees meer »
Elke tweede minister dink hy is president van SA en doen net wat hy wil en steur hom aan niks of niemand nie!!!